joelniklaus/EU_Wikipedias huggingface dataset:
Κλοτίλδη της Σαξονίας-Κόμπουργκ & Γκότα

Η Κλοτίλδη (γερμ. Klotilde von Sachsen-Coburg & Gotha, 8 Ιουλίου 1846 - 3 Ιουνίου 1846) από τον Οίκο των Βέττιν ήταν κόρη του Πρίγκιπα της Σαξονίας-Κοβούργου & Γκότα και με τον γάμο της έγινε αρχιδούκισσα της Αυστρίας-Ουγγαρίας.

Βιογραφία
Η Μαρία Αδελαΐδα Αμαλία Κλοτίλδη ήταν η πρώτη κόρη του Αυγούστου της Σαξονίας-Κοβούργου & Γκότα και της Κλημεντίνης των Βουρβόνων-Ορλεάνης, κόρης του Λουδοβίκου Φιλίππου της Γαλλίας.

Οικογένεια
Παντρεύτηκε το 1864 τον Ιωσήφ Κάρολο, Αρχιδούκα της Αυστρίας-Ουγγαρίας, και είχε τέκνα:
 Ελισάβετ Κλημεντίνη Κλοτίλδη Μαρία Αμαλία (1865 - 1866).
Μαρία Δωροθέα (1867 - 1932), παντρεύτηκε τον Φίλιππο, Δούκα της Ορλεάνης.
 Μαργαρίτα Κλημεντίνη (1870 - 1955), παντρεύτηκε τον Αλβέρτο, 8ο Πρίγκιπα του Τουρν & Τάξις.
 Ιωσήφ Αύγουστος (1872 - 1962), Αρχιδούκας της Αυστρίας-Ουγγαρίας.
 Λάζλο Φίλιππος Μαρία Βικέντιος Λαδίσλαος (1875 - 1895).
 Ελισάβετ Ερριέττα Κλοτίλδη Μαρία Βικτωρία (1883 - 1958).
 Κλοτίλδη Μαρία Αμαλία Φιλομένα Ραϊνερία (1884 - 1903).

Παραπομπές

Πηγές
 Darryl Lundy (25 Nov 2004). "Marie Adelheid Amalie Clothilde Prinzessin von Sachsen-Coburg-Saalfeld". ThePeerage.com. Retrieved 2009-05-10.
 Paul Theroff. "SAXONY". Paul Theroff's Royal Genealogy Site. Retrieved 2009-05-10.

Οίκος των Βέττιν
Πριγκίπισσες της Αυστρίας
Πριγκίπισσες της Σαξονίας-Κόμπουργκ & Γκότα
Ντακότα Φάνινγκ

Η Χάνα Ντακότα Φάνινγκ (Hannah Dakota Fanning, γεννημένη στις 23 Φεβρουαρίου 1994) είναι Αμερικανίδα ηθοποιός. Το ντεμπούτο της στον κινηματογράφο το έκανε σε ηλικία επτά χρονών στην δραματική ταινία Το όνομά μου είναι Σαμ (2001), για την ερμηνεία της στην ταινία έλαβε υποψηφιότητα για το βραβείο Screen Actors Guild σε ηλικία οκτώ ετών, κάνοντάς της τον νεότερο υποψήφιο. Η Φάνινγκ έπαιξε σημαντικό ρόλο στις ταινίες Κορίτσια από σπίτι (2003), Ο Γάτος (2003), Δια πυρός και σιδήρου  (2004), Ο πόλεμος των Κόσμων (2005), Οικογενειακοί δεσμοί (2005), και Σάρλοτ, η αραχνούλα (2006). 

Η Φάνινγκ ακολούθησε πιο ώριμους ρόλους στις ταινίες, Ο σκύλος του κυνηγού (2007), Η μυστική ζωή των μελισσών (2008), Καρολίνα: Το Σπίτι στην Ομίχλη (2009), Οι αγωνιστές (2010), Το έπος του λυκόφωτος (2009–2012) και Κάποτε στο… Χόλιγουντ (2019). Κατά τη διάρκεια της δεκαετίας του 2010, συνέχισε να εμφανίζεται σε ανεξάρτητες παραγωγές όπως οι ταινίες Τώρα είναι καλά (2012), Κινήσεις στο Σκοτάδι (2013), Πολύ καλά κορίτσια  (2013), και η βιογραφική ταινία Έφι Γκρέι (2014).

Παραπομπές 

Αμερικανίδες ηθοποιοί τηλεόρασης
Αμερικανίδες ηθοποιοί κινηματογράφου
Αμερικανίδες ηθοποιοί φωνής
Ιβάνκα Τραμπ

Η Ιβάνα Μαρί "Ιβάνκα" Τραμπ (γεν. 30 Οκτωβρίου 1981 στην Νέα Υόρκη), γνωστή και ως Γιαέλ Κουσνέρ, είναι Αμερικανίδα επιχειρηματίας και συγγραφέας, ανώτερη σύμβουλος του πατέρα της, Ντόναλντ Τραμπ, από το 2017. Είναι το δεύτερο παιδί του Ντόναλντ Τραμπ και παιδί της πρώτης γυναίκας του, Ιβάνα. Είναι το πρώτο εβραϊκό μέλος οικογένειας προέδρου των ΗΠΑ καθώς προσυλητίστηκε πριν το γάμο της με τον Τζάρεντ Κούσνερ.

Είναι επιχειρηματίας τέταρτης γενιάς η οποία ακολούθησε τα χνάρια της προγιαγιάς της Ελίζαμπεθ, του παππού της Φρεντ και του πατέρα της, υπηρετώντας για ένα διάστημα ως εκτελεστική αντιπρόεδρος του Οργανισμού Τραμπ. Εμφανίστηκε ως κριτής στην τηλεοπτική σειρά The Apprentice, την οποία παρουσίαζε ο πατέρας της. Μετά την αποφοίτησή της από το Wharton, η Ιβάνκα εργάστηκε για το Forest City Enterprises ως διαχειριστή ακινήτων προτού ενταχθεί στον Οργανισμό Τραμπ στο 2005.

Ξεκινώντας από τον Μάρτιο του 2017, εγκατέλειψε τον Οργανισμό Τραμπ και ξεκίνησε να εργάζεται στην προεδρεία του πατέρα της ως ανώτερος σύμβουλος μαζί με τον σύζυγο της. Ανέλαβε αυτή την επίσημη, αμισθί θέση μετά από ηθικές ανησυχίες όσον αφορά την πρόσβαση της σε απόρρητα έγγραφα χωρίς να έχει τους ίδιους περιορισμούς που έχουν οι ομοσπονδιακοί υπάλληλοι. Θεωρούταν μέρος του εσωτερικού κύκλου του προέδρου ακόμα και πριν αναλάβει επίσημα καθήκοντα ως μέρος της προεδρείας του. Είναι ένα από τα πλουσιότερα μέλη της οικογένειας της, με εκτιμώμενη περιουσία ύψους 300 εκατομμυρίων δολαρίων.

Παραπομπές 

Σύμβουλοι στον Πρόεδρο των ΗΠΑ
Οικογένεια Τραμπ
Πολιτικοί του Ρεπουμπλικανικού Κόμματος (ΗΠΑ)
Αμερικανοί επιχειρηματίες
Αμερικανοί μοντέλα
__ΕΥΡΕΤΗΡΙΟ__
Αυγούστα της Βαυαρίας (1875-1964)

Η Αυγούστα (γερμ. Augusta von Wittelsbach, prinzessin von Bavaria, 28 Απριλίου 1877 - 25 Ιουνίου 1964) από τον Οίκο του Βίττελσμπαχ ήταν πριγκίπισσα της Βαυαρίας και με τον γάμο της έγινε αρχιδούκισσα της Αυστρίας-Ουγγαρίας.

Βιογραφία
Η Αυγούστα Μαρία Λουίζα ήταν η δεύτερη κόρη του Λεοπόλδου της Βαυαρίας και της Γκίζελας των Αψβούργων-Λωρραίνης, κόρης του Φραγκίσκου Ιωσήφ της Αυστρίας, Βασιλιά της Ουγγαρίας & Βοημίας.

Οικογένεια
Παντρεύτηκε το 1893 τον Ιωσήφ Αύγουστο, Αρχιδούκα της Αυστρίας-Ουγγαρίας, και είχε τέκνα:
 Ιωσήφ Φραγκίσκος 1895-1957, Αρχιδούκας της Αυστρίας-Ουγγαρίας. Η κόρη του:
 Ιλόνα 1927-2011, παντρεύτηκε τον Γεώργιο Αλέξανδρο, τιτουλάριο Δούκα του Μεκλεμβούργου.
 Γκίζελα Αυγούστα 1897-1901.
Σοφία Κλημεντίνη 1899-1978.
 Λαδίσλαος Λεοπόλδος 1901-1946.
Ματθαίος Ιωσήφ 1904-1905.
 Μαγδαληνή Μαρία 1909-2000.

Παραπομπές

Πηγές
 Die Wittelsbacher. Geschichte unserer Familie. Adalbert, Prinz von Bayern. Prestel Verlag, München, 1979

Πριγκίπισσες της Βαυαρίας
Οίκος του Βίττελσμπαχ
Βαυαροί ευγενείς
Πριγκίπισσες της Αυστρίας
Μικρομάνη

Η Μικρομάνη είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου και έχει 452 κατοίκους, σύμφωνα με την Απογραφή του 2011. Διοικητκά ανήκει στην Κοινότητα Μικρομάνης και υπάγεται στη Δημοτική Ενότητα Θουρίας, του Δήμου Καλαμάτας. Έχει υψόμετρο 23 μέτρων και βρίσκεται κοντά στο Αεροδρόμιο Καλαμάτας.

Ιστορκά στοιχεία 
Η Μικρομάνη κατά τον 15ο αιώνα ονομαζόταν Μάνη, χωρίς όμως να έχει καμία εδαφική σχέση με την Δυτική Μάνη της Μεσσηνίας. Οι πρώτοι  κάτοικοι της πιθανότατα, ήταν βυζαντινοί κάτοικοι του Δεσποτάτου του Μιστρά και υπήκοοι των τελευταίων Παλαιολόγων. Πιθανώς να ήταν Μανιάτες, όπως  μαρτυρούν σήμερα αρκετά επώνυμα της κωμόπολης αυτής.

Κατά την περίοδο, της Β΄ Τουρκοκρατίας στην Πελοπόννησο (1715-1821),  συστάθηκε από τους Τούρκους, ο καζάς (επαρχία) της Κιουτζιουκμάνης (Μικρομάνης), για να διακρίνεται ως τοπωνύμιο, από τη Μεγάλη Μάνη του Ζυγού ή Πενταδάκτυλου (Ταΰγετος). Διατηρήθηκε έτσι και μετά την απελευθέρωση, έως το 1835.

Γενικά στοιχεία 
Η Μικρομάνη Μεσσηνίας απέχει 10 χιλιόμετρα από την Καλαμάτα και 1 χιλιόμετρο από τη Θουρία. Λόγω του ότι το έδαφός της, αρδεύεται από ποτάμια και κανάλια  είναι πάρα πολύ εύφορη. Παράγει σχεδόν τα πάντα, όμως είναι ιδιαίτερα γνωστή για την άγρια αγκινάρα της, που αποτελεί την κύρια πηγή εισοδήματος των κατοίκων της.

Από το 1987, πραγματοποιείται στην κεντρική πλατεία της Μικρομάνης, κάθε Ιούλιο, η Γιορτή της Αγκινάρας, που προσελκύει χιλιάδες επισκέπτες. Οι γυναίκες του χωριού δίνουν την ευκαιρία στους επισκέπτες να δοκιμάσουν καταπληκτικά εδέσματα με βάση την αγκινάρα. Υπολογίζεται ότι σε κάθε γιορτή, καταναλώνονται 12.000 - 15.000 αγκινάρες.

Στη Μικρομάνη βρίσκεται και η Μονή Κοιμήσεως της Υπεραγίας Θεοτόκου, που αποτελεί μετόχι, της Μονής Μεγίστης Λαύρας  του Αγίου Όρους και κτίστηκε περίπου στα 1700 μ.Χ..

Το πρώτο κρατικό σχολείο της Ελλάδας, ιδρύθηκε το 1824 στη Μικρομάνη, όταν Υπουργός Εσωτερικών, ήταν ο Γρηγόριος Δικαίος, ο επονομαζόμενος Παπαφλέσσας.

Διακριθείσες προσωπικότητες 

 Όσιος Ιερόθεος ο Ιβηρίτης (1686 - 1745, γεννήθηκε στη Μικρομάνη).
 Οικογένεια Πολυδούρη ή Πολυδωρόπουλου (καταγόμενη από τη Μικρομάνη).
Πέτρος Κατσιλιέρης (1947 - 2020, Μαθηματικός, βουλευτής, γεννήθηκε στη Μικρομάνη).
Πάνος Μιχαλόπουλος (ηθοποιός, γεννήθηκε το 1949 στη Μικρομάνη).

Διοικητικές μεταβολές

Μικρομάνη

Κοινότητα Μικρομάνης

Διοικητική υπαγωγή

Διατελέσαντες Κοινοτάρχες

Εξωτερικοί σύνδεσμοι 
 Δήμος Καλαμάτας (ιστοσελίδα Δήμου Καλαμάτας).
 Κοίμησης της Θεοτόκου, Μικρομάνη Μεσσηνίας (βίντεο στο youtube).
 ΕΥΦΟΡΗ ΓΗ - ΕΚΠΟΜΠΗ Νο 19 Αγρια αγκινάρα Μικρομάνης 22-03-2016 (βίντεο στο youtube).

Παραπομπές 

Χωριά του νομού Μεσσηνίας
Δήμος Καλαμάτας
Του Γιοουγιόου

Η Του Γιοουγιόου (κινεζικά: 屠呦呦, πιν-γιν: Tú Yōuyōu, γεν. 30 Δεκεμβρίου 1930) είναι Κινέζα χημικός-φαρμακολόγος, με εξειδίκευση στην ελονοσία. Ανακάλυψε την αρτεμισινίνη και τη διυδροαρτεμισινίνη, οι οποίες χρησιμοποιούνται για τη θεραπεία της ελονοσίας και θεωρούνται μια από τις σημαντικότερες ανακαλύψεις για την τροπική ιατρική κατά τον 20ό αιώνα, σώζοντας εκατομμύρια ζωές στη νότια Κίνα, Νοτιοανατολική Ασία, Αφρική και Νότια Αμερική. 

Η Του Γιοουγιόου σπούδασε ιατρική στο πανεπιστήμιο του Πεκίνου, απ'όπου αποφοίτησε το 1955, και στη συνέχεια ασχολήθηκε με τη μελέτη βοτάνων τα οποίο χρησιμοποιούνται στην παραδοσιακή κινεζική ιατρική. Στη συνέχεια συμμετείχε στο πρόγραμμα 523, ένα κινεζικό στρατιωτικό πρόγραμμα το όποιο άρχισε το 1967, την εποχή της Πολιτιστικής Επανάστασης, με σκοπό την εύρεση ανθελονοσιακών φαρμάκων ώστε να χρησιμοποιηθούν στον πόλεμο του Βιετνάμ, όπου η ελονοσία προκαλούσε περισσότερους θανάτους απ'ότι οι μάχες. Το πρόγραμμα αναζητούσε τόσο συνθετικές ουσίες όσο και ερευνούσε την παραδοσιακή κινεζική ιατρική. Στα πλαίσια αυτού του προγράμματος, η Του Γιοουγιόου, η οποία είχε οριστεί επικεφαλής της ερευνητικής ομάδας της, ανακάλυψε τις αρτεμισίνες σε εκχύλισμα του φυτού Αρτεμισία η ετήσια, οι οποίες αποδείχθηκαν δραστικές έναντι της ελονοσίας.

Για την εργασία της, η Του έλαβε το 2011 το βραβείο Λάσκερ στην κλινική ιατρική και το 2015 το βραβείο Νόμπελ Φυσιολογίας και Ιατρικής από κοινού με τον Ουίλιαμ Κάμπελ και τον Σατόσι Ομούρα. Η Του είναι πρώτη αποδέκτης του βραβείο Νόμπελ Φυσιολογίας και Ιατρικής από την Κίνα και η πρώτη γυναίκα πολίτης της Λαϊκής Δημοκρατίας της Κίνας που έλαβε Νόμπελ σε οποιαδήποτε κατηγορία. Έχει εκπαιδευτεί και δουλέψει ερευνητικά αποκλειστικά στην Κίνα.

Παραπομπές 

Κινέζοι επιστήμονες
Φαρμακολόγοι
Βραβευμένοι με Νόμπελ Φυσιολογίας και Ιατρικής
Χημικοί
Κινέζοι νομπελίστες
Σίλβια Σέιντ

Η Σίλβια Σέιντ (Silvia Saint), γεννημένη ως Σιλβίε Τομτσαλόβα (Silvie Tomčalová) (γενν. στις 12 Φεβρουαρίου 1976) είναι Τσέχα πρώην ηθοποιός πορνογραφικών ταινιών. Το 1996 ήταν η Penthouse Pet της Χρονιάς στην τσεχική έκδοση του περιοδικού. Έχει εμφανιστεί σε πάνω από 300 πορνογραφικές ταινίες.

Πρώιμη ζωή 
Η Σέιντ γεννήθηκε στις 12 Φεβρουαρίου 1976 ως Σιλβίε Τομτσαλόβα, σε αυτό που είναι τώρα Τσεχική Δημοκρατία. Ήταν μοναχοπαίδι που αντιμετώπισε πολλές δυσκολίες στη ζωή της, συμπεριλαμβανομένης της φτώχειας και του θανάτου του πατέρα της όταν ήταν νέα.

Σταδιοδρομία 
Ο Σέιντ ξεκίνησε ως ερωτικό μοντέλο, πρώτα εσωρούχων, στη συνέχεια γυμνή σε περιοδικά και τελικά σε πορνογραφικές ταινίες. Ήταν το Penthouse Pet της Χρονιάς το 1996 (τσεχική έκδοση). Μετά την εισαγωγή της στην αμερικανική βιομηχανία πορνογραφίας, έγινε η Penthouse Pet του Μήνα για τον Οκτώβριο του 1998 (έκδοση ΗΠΑ).  

Οι πρώτες ταινίες της Σέιντ γυρίστηκαν στην Ευρώπη, πολλές για την Private Media Group. Συμμετείχε σε μία πορνογραφική ταινία της Private Media Group με θέμα το διάστημα, την The Uranus Experiment: Part Two, η οποία περιείχε μία σύντομη σκηνή που γυρίστηκε σε ένα ρωσικό αεροσκάφος που πετούσε σε παραβολική τροχιά (παρόμοια με το Vomit Comet της NASA). Η ταινία περιείχε περίπου 20 δευτερόλεπτα με τους Σέιντ και Νικ Λανγκ (που και οι δύο έπαιξαν αστροναύτες που ζουν σε ένα διαστημικό σταθμό) να κάνουν διεισδυτικό σεξ σε ελεύθερη πτώση. Η σκηνή ήταν υποψήφια για το βραβείο Nebula, αλλά δεν κέρδισε. 

Ο Σέιντ τιμήθηκε με το Βραβείο Επιτεύγματος Ζωής στο Torino Sex 2005, το δεύτερο ετήσιο Delta of Venus Fair του Τορίνο. 

Το 2006 κέρδισε τα δικαιώματα στο διαδικτυακό όνομα τομέα silviasaint.com από έναν κυβερνοκαταληψία σε μία πράξη Ενιαίας Πολιτικής Επίλυσης Διαφορών Ονομάτων Τομέων.  Από το 2007 ασχολείται έχει πρωταγωνιστήσει μόνο σε λεσβιακές ερωτικές ταινίες, φροντίζοντας παράλληλα τις ακροάσεις ως σκηνοθέτης και παραγωγός στον επίσημο ιστότοπό της.

Βραβεία 

 Βραβεία AVN 1998 - Καλύτερη Επίδοση Πειρασμού (Fresh Meat 4) 
 Βραβείο Hot d'Or 2000 - Καλύτερη Ευρωπαία Υποστηρικτική Ηθοποιός (Le Contrat des Anges) 
 Βραβείο FICEB Ninfa 2000 - Καλύτερη Λεσβιακή Σκηνή (Alexia and Cie) με τις Νίκι Άντερσον (Nikki Anderson) & Κέιτ Μορ (Kate More) 
 Βραβείο FICEB Ninfa 2004 - Καλύτερη Ηθοποιός (Δημόσιο) 
 Βραβείο FICEB Ninfa 2005 - Καλύτερη Ηθοποιός (Δημόσιο)    
 AVN Hall of Fame 2012: νεοεισερχόμενη

Παραπομπές

Εξωτερικοί σύνδεσμοι 

 
 
 

Τσέχες ηθοποιοί πορνογραφικών ταινιών
Penthouse Pets
Περσική λεοπάρδαλη

Η λεοπάρδαλη της Περσίας ,γνωστή και ως λεοπάρδαλη του Καυσκάσου είναι ένας πληθυσμός λεοπάρδαλης που ζει στον Καύκασο, το Ιράν, το Αφγανιστάν και την Κεντρική Ασία. Η περσική λεοπάρδαλη θεωρήθηκε προηγουμένως ως ξεχωριστό υποείδος, (Panthera pardus saxicolor ή Panthera pardus ciscaucasica), αλλά τώρα έχει ενταχθεί  στο υποείδος Panthera pardus tulliana, το οποίο περιλαμβάνει επίσης την λεοπάρδαλη της Ανατολίας από την Τουρκία. Η περσική λεοπάρδαλη παρατίθεται ως απειλούμενη από τον κόκκινο κατάλογο της IUCN, καθώς ο πληθυσμός υπολογίζεται σε λιγότερα από 871-1,290 ώριμα άτομα και θεωρείται ότι μειώνεται.

Ταξινόμηση  
Το Felis tulliana ήταν το επιστημονικό όνομα που πρότεινε ο Achille Valenciennes το 1856, ο οποίος  περιέγραψε ένα  δέρμα και ένα  κρανίο λεοπάρδαλης από την περιοχή της Σμύρνης στη δυτική Τουρκία.  Το Felis ciscaucasica προτάθηκε από τον Konstantin Alekseevich Satunin το 1914 με βάση ένα δείγμα λεοπάρδαλης από την περιοχή Kuban του Βόρειου Καυκάσου. Το Panthera pardus saxicolor προτάθηκε από τον Reginald Innes Pocock το 1927, ο οποίος περιέγραψε δέρματα λεοπάρδαλης από διάφορες περιοχές της Περσίας, αλλά αναγνώρισε την ομοιότητά τους με τα λεύκα δέρματα καυκάσου . Ο Pocock περιέγραψε επίσης ένα μόνο δέρμα και δύο κρανία από τα βουνά Kirthar στο Balochistan ως P. p. sindica το 1930. Παραδέχθηκε ότι το δέρμα μοιάζει πολύ με αυτά του P. p. saxicolor, αλλά διακρίνονται από τον τυπικό P. p. fusca σε χρώμα. Συμπεριλήφθηκε στο P. p. saxicolor με βάση τη μοριακή γενετική ανάλυση το 1996. 

Σήμερα, αυτά τα ονόματα θεωρούνται συνώνυμα. Τα αποτελέσματα μιας φυλογενετικής ανάλυσης υποδηλώνουν ότι η περσική λεοπάρδαλη ανήκει σε μια μονολειτουργική ομάδα που αποκλίνει από μια ομάδα ασιατικών λεοπάρδαδων στο δεύτερο μισό του Πλειστοκένιου.

Αιλουρίδες
Θηλαστικά της Μέσης Ανατολής
Λεοπάρδαλη της Ινδοκίνας

Η λεοπάρδαλη της Ινδοκίνας (Panthera pardus delacouri) είναι υποείδος λεοπάρδαλης ιθαγενές στην  ηπειρωτική Νοτιοανατολική Ασία και την νότια Κίνα. Στην Ινδοκίνα, οι λεοπαρδάλες είναι σπάνιες εκτός προστατευόμενων περιοχών και απειλούνται από απώλειες ενδιαιτημάτων λόγω αποψίλωσης καθώς και λαθροθηρίας για το παράνομο εμπόριο άγριων ζώων. Η τάση του πληθυσμού υποψιάζεται ότι μειώνεται. Από το 2016, ο πληθυσμός θεωρείται ότι περιλαμβάνει 973-2503 ώριμα άτομα, με μόνο 409-1.051 ενήλικες αναπαραγωγής. Το ιστορικό εύρος μειώθηκε κατά περισσότερο από 90% .

Ταξινόμηση
Το Panthera pardus delacouri περιγράφηκε από τον 1930 από τον Ρέτζιναλντ Πόκοκ με βάση μελέτες σε ένα δέρμα λεοπάρδαλης από το Αννάμ.

Λεοπαρδάλεις
Ινδοκίνα
Καμηλοπάρδαλη του Κόρντοφαν

Η  καμηλοπάρδαλη του Kόρντοφαν  (Giraffa camelopardalis antiquorum) είναι υποείδος καμηλοπάρδαλης που βρίσκεται στο βόρειο Καμερούν, στο νότιο Τσαντ, στην Κεντροαφρικανική Δημοκρατία και ενδεχομένως στο δυτικό Σουδάν.  Ιστορικά υπάρχει κάποια σύγχυση πάνω από το ακριβές όριο εύρους αυτού του υποείδους σε σύγκριση με την καμηλοπάρδαλη της Δυτικής Αφρικής, με πληθυσμούς π.χ. το βόρειο Καμερούν που είχε ανατεθεί προηγουμένως στον τελευταίο [2]. Η γενετική δουλειά έχει επίσης αποκαλύψει ότι όλες οι "καμηλοπάρδαλες της Δυτικής Αφρικής" στους ευρωπαϊκούς ζωολογικούς κήπους είναι στην πραγματικότητα καμηλοπαρδάλεις  του Κόρντοφαν. Σε σύγκριση με τα περισσότερα άλλα υποείδη, η καμηλοπάρδαλη Kόρντοφαν είναι σχετικά μικρή (στα 5 έως 6 μέτρα), με περισσότερες ακανόνιστες κηλίδες στα εσωτερικά πόδια. Το αγγλικό του όνομα είναι μια αναφορά στο Kordofan στο Σουδάν. Υπάρχουν περίπου 2.000 άτομα που ζουν στη φύση.

Το Christian Science Monitor απαριθμεί μόνο 38 άτομα που είναι ζωντανά  στο εμπλεκόμενο Εθνικό Πάρκο Garamba στη Λαϊκή Δημοκρατία του Κονγκό λόγω λαθροθηρίας. το δέρμα τους χρησιμοποιείται για είδη πολυτελείας και λέγεται ότι παράγουν αρκετό κρέας για να ταΐσουν λαθροθήρες για εβδομάδες.  Πρόσφατες γενετικές μελέτες δείχνουν επίσης διακεκριμένους γενετικούς πληθυσμούς καμηλοπαρδάλων που καθιστούν ακόμη πιο σημαντική τη διατήρηση αυτών των υποειδών.

Καμηλοπαρδαλίδες
Πανίδα της Αφρικής
Μπάρμπαρα ΜακΚλίντοκ

Η Μπάρμπαρα ΜακΚλίντοκ (Barbara McClintock) (16 Ιουνίου 1902 - 2 Σεπτεμβρίου 1992) ήταν μια αμερικανίδα επιστήμονας και κυταρογενετιστής, η οποία τιμήθηκε με το Βραβείο Νόμπελ Φυσιολογίας και Ιατρικής. Η ΜακΚλίντοκ πήρε το Διδακτορικό της στη βοτανική από το Πανεπιστήμιο Κορνέλ, το 1927. Εκεί ξεκίνησε την καριέρα της ως κορυφαία στον χώρο της κυταρογενετικής, πάνω στον αραβόσιτο, το οποίο ήταν και η εστίαση της έρευνας της για την υπόλοιπη ζωή της. Από τα τέλη της δεκαετίας του 1920, η ΜακΚλίντοκ μελέτησε τα χρωμοσώματα και το πώς αλλάζουν στην διάρκεια της αναπαραγωγής του καλαμποκιού. Ανάπτυξε την τεχνική για την απεικόνιση των χρωμοσωμάτων του αραβόσιτου και χρησιμοποίησε μικροσκοπική ανάλυση για να παρουσιάσει πολλές βασικές γενετικές αρχές. Μια από αυτές τις αρχές ήταν η ιδέα του γενετικού ανασυνδυασμού από τον επιχιασμό χρωμοσωμάτων κατά τη διάρκεια της μίτωσης, ένας μηχανισμός με τον οποίο τα χρωμοσώματα ανταλλάσσουν πληροφορίες. Δημιούργησε τον πρώτο γενετικό χάρτη για τον αραβόσιτο, συνδέοντας μέρη των χρωμοσωμάτων σε σωματικά χαρακτηριστικά. Παρουσίασε τον ρόλο του τελομερούς και κεντρομερούς, μέρη των χρωμοσωμάτων που είναι σημαντικά για τη διατήρηση γενετικών πληροφοριών. Αναγνωρίστηκε ως μια από τις καλύτερες στον τομέα της, βραβεύτηκε με υποτροφίες υψηλού κύρους, και εκλέχτηκε μέλος της Εθνικής Ακαδημίας Επιστημών των ΗΠΑ το 1944.

Παραπομπές

Εξωτερικοί σύνδεσμοι
 Cold Spring Harbor Laboratory Archives, Barbara McClintock:A Brief Biographical Sketch
 Enhancer and Gene Trap Transposon Mutagenesis in Arabidopsis, comprehensive article on the use of Ac/Ds and other transposons for plant mutagenesis
 Barbara McClintock archive on New Scientist.

Αμερικανίδες βιολόγοι
Βραβευμένοι με Νόμπελ Φυσιολογίας και Ιατρικής
Λουίζα της Αυστρίας, πριγκίπισσα της Σαξονίας

Η Λουίζα (γερμ. Louise von Habsbug-Lothringen, prinzessin von Toskana, 2 Σεπτεμβρίου 1870 - 23 Μαρτίου 1947) από τον Οίκο της Λωρραίνης ήταν κόρη του μεγάλου δούκα της Τοσκάνης και με τους γάμους της έγινε πρώτα πριγκίπισσα διαδόχου της Σαξονίας και μετά κόμισσα του Μοντινιόζο.

Βιογραφία
Η Λουίζα Αντουανέττα Μαρία Θηρεσία Ιωσηφίνα Ιωάννα Λεοπολδίνα Καρολίνα Φερδινάνδη Αλίκη Ερνεστίνη γεννήθηκε στις 2 Σεπτεμβρίου 1870. Ήταν η δεύτερη κόρη (1η από τον 2ο γάμο) του Φερδινάνδου Δ΄ της Τοσκάνης και της Αλίκης των Βουρβόνων-Πάρμας, κόρης του Καρόλου Γ΄ της Πάρμας.

Παντρεύτηκε τον Φρειδερίκο Αύγουστο Γ΄ της Σαξονίας, αλλά έφυγε το 1902 στο εξωτερικό με τον δάσκαλο γαλλικών των παιδιών της, Αντρέ Ζιρόν. Διαζεύχθηκαν το 1903 και το επόμενο έτος ο Φρειδερίκος Γουλιέλμος Γ΄ έγινε βασιλιάς της Σαξονίας.

Η βιογράφος Ερίκα Μπέστενραϊνερ περιέγραψε τον Αντρέ Ζιρόν ως έναν λεπτό και μαυρομάλλη άντρα με μικρό σκούρο μουστάκι και καλά ρούχα.

Οικογένεια
Παντρεύτηκε πρώτα το 1891 τον Φρειδερίκο Αύγουστο Γ΄, τότε διάδοχο πρίγκιπα της Σαξονίας, και είχε τέκνα:
 Γεώργιος 1893-1943, διάδοχος αρχικά, μετά Ιησουίτης ιερέας.
 Φρειδερίκος Χριστιανός 1893-1968, Μάργραβος του Μάισσεν. Τιτουλάριος βασιλιάς της Σαξονίας, επικεφαλής του κλάδου των Βέττιν-Σαξονίας.
 Ερνέστος Ερρίκος 1896-1971, Πρίγκιπας της Σαξονίας.
Μαρία Αλίκη Καρόλα 1898, θνησιγενής.
 Μαργαρίτα Καρόλα 1900-1962, παντρεύτηκε τον Φρειδερίκο του Χοεντσόλλερν.
 Μαρία Αλίκη 1901-1990, παντρεύτηκε τον Φραγκίσκο Ιωσήφ του Χοεντσόλλερν-Έμντε.
 Άννα 1903-1976, παντρεύτηκε πρώτα τον Ιωσήφ Φραγκίσκο της Αυστρίας και μετά τον Ρέγκιναλντ Καζανγιάν.

Διαζεύχθηκαν το 1903. Το 1907 έκανε δεύτερο γάμο με τον πιανίστα και συνθέτη Ενρίκο Τοζέλλι, Κόμη του Μοντινιόζο, και είχε τέκνο:
 Κάρλο Εμμανουέλε Φιλιμπέρτο 1908-1969.
Η Λουίζα και ο Ενρίκο διαζεύχθηκαν το 1912.

Πηγές
 Almanach de Gotha. Annuaire généalogique diplomatique et statistique, Dieterich u. a., Gotha 1.1764 - 181.1944 (editions 1887 and 1931)
 Luise von Österreich-Toskana: Mein Lebensweg, ed. Kunst, Dresden 2001, ISBN 3-86530-047-2
 Erika Bestenreiner: Luise von Toskana. Skandal am Königshof, Piper, Munich 2000, ISBN 3-492-23194-2

Παραπομπές 

Βασίλισσες της Σαξονίας
Διάδοχοι της Σαξονίας
Οίκος των Αψβούργων-Λωρραίνης
Πριγκίπισσες της Αυστρίας
Λεωνίδας Στεργίου

Ο Λεωνίδας Στεργίου (λατινικό αλφάβητο: Leonidas Stergiou, γενν. στις 3 Μαρτίου 2002) είναι Ελβετός ελληνικής και σερβικής καταγωγής διεθνής ποδοσφαιριστής, ο οποίος αγωνίζεται ως κεντρικός αμυντικός για τη Ζανκτ Γκάλεν.

Σταδιοδρομία σε συλλόγους 
Ο Στεργίου έκανε το επίσημο ντεμπούτο του με την πρώτη ομάδα της Ζανκτ Γκάλεν το Φεβρουάριο του 2019, στη νίκη με 3-1 επί της Ζυρίχης.

Διεθνής σταδιοδρομία 
Ο Στεργίου έχει αγωνιστεί με τι Εθνικές Ελβετίας U15, U16, U17 και U19. 

Σε επίπεδο ανδρών, είναι επιλέξιμος να αγωνιστεί στην Εθνική Ελβετίας, λόγω γέννησης στη χώρα, είτε στην Εθνική Ελλάδας, λόγω καταγωγής. Το Μάρτιο του 2020, αναφέρθηκε πως ο Στεργίου είναι στα πλάνα του προπονητή της Ελλάδας, Τζον φαν'τ Σχιπ. 

Στις 12 Ιουνίου 2022, πραγματοποίησε το ντεμπούτο του ως διεθνής με την Εθνική Ελβετίας, εισερχόμενος στον αγωνιστικό χώρο ως αλλαγή στο 79ο λεπτό εντός έδρας αναμέτρησης με αντίπαλο την Πορτογαλία, στη Γενεύη, στο πλαίσιο του Πρωταθλήματος Εθνών ΟΥΕΦΑ.

Προσωπική ζωή 
Ο Στεργίου γεννήθηκε στο Βατβίλ στην περιοχή Τόγκενμπουργκ της Ελβετίας. Η μητέρα του είναι Σέρβα και ο πατέρας του είναι Έλληνας. Μέχρι στιγμής, έχει περάσει ολόκληρη τη ζωή του στη χώρα της γέννησής του, όπου εντάχθηκε στις ακαδημίες της Ζανκτ Γκάλεν σε νεαρή ηλικία και στη συνέχεια προχώρησε μέσω των ηλικιακών ακαδημιών μέχρι την πρώτη ομάδα.

Παραπομπές

Εξωτερικοί σύνδεσμοι 
 Λεωνίδας Στεργίου στον ιστότοπο της Ζανκτ Γκάλεν 
 Λεωνίδας Στεργίου στο SFV (U17) 
 Προφίλ στο Transfermarkt.com 

Ελβετοί ποδοσφαιριστές
Ελβετοί ελληνικής καταγωγής
Ελβετοί σερβικής καταγωγής
Αμυντικοί ποδοσφαιριστές
Ποδοσφαιριστές Εθνικής Ελβετίας ανδρών U15
Ποδοσφαιριστές Εθνικής Ελβετίας ανδρών U16
Ποδοσφαιριστές Εθνικής Ελβετίας Κ17
Ποδοσφαιριστές Εθνικής Ελβετίας Κ19
Ποδοσφαιριστές ΦΚ Ζανκτ Γκάλεν
Ποδοσφαιριστές Σούπερ Λιγκ Ελβετίας
Ποδοσφαιριστές Εθνικής Ελβετίας
Μαρία Αντωνία της Αυστρίας (1858-1883)

Η Μαρία Αντωνία, (γερμ. Maria Antonia von Habsburg-Lothringen, prinzessin von Toskana, 10 Ιανουαρίου 1858 - 13 Απριλίου 1883) από τον Οίκο των Αψβούργων-Λωρραίνης ήταν κόρη του μεγάλου δούκα της Τοσκάνης. Έγινε πριγκίπισσα-ηγουμένη της Θηρεσιανής Βασιλικής & Αυτοκρατορικής Μονής στο Χρανττσάνυ το διάστημα 1881-1883.

Βιογραφία
Η Μαρία Αντωνία Λεοπολδίνα Αννουντσιάτα Άννα Αμαλία Ιωσηφίνα Ιωάννα Θέκλα ήταν η πρώτη κόρη (το μόνο τέκνο από τον 1ο γάμο) του Φερδινάνδου Δ΄ της Τοσκάνης και της 1ης συζύγου του Άννας, κόρης του Ιωάννη της Σαξονίας.

Γεννήθηκε στη Φλωρεντία, κόρη του τότε διαδόχου της Τοσκάνης. Η μητέρα της απεβίωσε το 1859 και λίγο μετά, το ίδιο έτος, ο πατέρας της έγινε μεγάλος δούκας της Τοσκάνης. Το 1860 η Τοσκάνη προσαρτήθηκε στο βασίλειο της Σαρδηνίας. Έπειτα από αυτό η οικογένειά της μετακόμισε στο Σάλτσμπουργκ. Το 1868 ο πατέρας της έκανε 2ο γάμο με την Αλίκη των Βουρβόνων-Πάρμας.

Το 1881 ο Φραγκίσκος Ιωσήφ Α΄ της Αυστρίας την τοποθέτησε πριγκίπισσα-ηγουμένη στο Βασιλικό Θηρεσιανό Ίδρυμα Ευγενών Γυναικών στο Χρανττσάνυ της Πράγας. Έγινε Κυρία 1ης τάξης του Τάγματος του Αστερόεντος Σταυρού. Ήταν συγγραφέας και εξέδωσε έργα στη Γερμανία υπό το ψευδώνυμο Άρνο. Το 1882 μετακινήθηκε στις Κάννες σε αναζήτηση καλύτερου κλίματος για τη φθίνουσα υγεία της και εγκαταστάθηκε στη Βίλα Φελίτσε. Απεβίωσε σε ηλικία 25 ετών στις Κάννες.

Πηγές
 Montazio, Enrico (7 June 1870). "L'ultimo granduca di Toscana: cenni biografici, storici, aneddotici, ecc". M. Ricci – via Google Books.

Παραπομπές 

Οίκος των Αψβούργων-Λωρραίνης
Πριγκίπισσες της Αυστρίας
Πριγκίπισσες της Ιταλίας
Πριγκίπισσες της Τοσκάνης
Ρόζα της Αυστρίας

Η Ρόζα (γερμ. Rosa von Habsburg-Lothringen, prinzessin von Toskana, 22 Σεπτεμβρίου 1906 - 17 Σεπτεμβρίου 1983) από τον Οίκο της Λωρραίνης ήταν κόρη του Διαδόχου Πρίγκιπα της Τοσκάνης και με τον γάμο της έγινε πριγκίπισσα διαδόχου της Βυρτεμβέργης.

Βιογραφία
Η Ρόζα Μαρία Αντωνία Ροβέρτα Ιωσηφίνα Άννα Βαλπούργα Καρμέλα Ιγνατία Ρίτα ντε Κάσκια ήταν η δεύτερη κόρη του Πέτρου Φερδινάνδου, Αρχιδούκα της Αυστρίας, διαδόχου πρίγκιπα της Τοσκάνης, μετά τιτουλάριου μεγάλου δούκα της Τοσκάνης, διοικητή του Αυστρο-Ουγγρικού στρατού κατά τον Α΄ Π. Π. Μητέρα της ήταν η Μαρία Χριστίνα των Βουρβόνων-Δύο Σικελιών, κόρη του Αλφόνσου, κόμη της Καζέρτα.

Παντρεύτηκε τον Φίλιππο Αλβέρτο της Βυρτεμβέργης. Ο Φίλιππος Αλβέρτος είχε πιο πριν νυμφευτεί (σε 1ο γάμο) τη μεγαλύτερη αδελφή της Ελένη, η οποία όμως απεβίωσε 21 ετών. Τέσσερα έτη μετά, το 1928 ο Αλβέρτος νυμφεύτηκε τη Ρόζα σε 2ο γάμο.

Οικογένεια
Παντρεύτηκε το 1928 τον Φίλιππο Αλβέρτο (διάδοχο πρίγκιπα, μετά τιτουλάριο βασιλιά) της Βυρτεμβέργης, και είχε τέκνα:
 Ελένη 1929-2021, παντρεύτηκε τον μαρκήσιο Φεντερίκο Παλλαβιτσίνι.
 Λουδοβίκος Αλβέρτος 1930-2019, έκανε δύο μοργανατικούς γάμους, παραιτούμενος της διαδοχής. Απέκτησε απογόνους.
 Ελισάβετ γενν. 1933, παντρεύτηκε τον Αντώνιο των Βουρβόνων, πρίγκιπα των Δύο Σικελιών.
 Μαρία Θηρεσία γενν. 1934, παντρεύτηκε τον Ερρίκο των Βουρβόνων-Ορλεάνης, Κόμη του Παρισιού. Ο γάμος ακυρώθηκε.
 Κάρολος γενν. 1936, τιτουλάριος βασιλιάς & δούκας της Βυρτεμβέργης.
 Μαρία Αντωνία 1937-2004.

Πηγές
 Darryl Lundy (10 May 2003). "Rosa Erzherzogin von Österreich". ThePeerage.com. Retrieved 2009-07-26.
 Paul Theroff. "TUSCANY". Paul Theroff's Royal Genealogy Site. Retrieved 2009-07-26.

Παραπομπές 

Οίκος των Αψβούργων-Λωρραίνης
Δούκισσες της Βυρτεμβέργης
Πριγκίπισσες της Αυστρίας
Ζόε Σαλντάνα

Η Ζόε Σαλντάνα (Zoë Yadira Saldaña Nazario, γεννημένη στις 19 Ιουνίου 1978) [ισπανική προφορά: Σόε Σαλδάνια] είναι Αμερικανοδομινικανή ηθοποιός. Μετά τις εμφανίσεις της με την θεατρική ομάδα Faces, η Saldana έκανε το ντεμπούτο της στην οθόνη σε ένα επεισόδιο του Νόμος και τάξη του 1999. Η κινηματογραφική της καριέρα ξεκίνησε ένα χρόνο αργότερα με το Center Stage (2000), όπου έπαιξε μια χορεύτρια μπαλέτου.

Η Σαλντάνα έγινε γνωστή για τις εμφανίσεις της σε ταινίες επιστημονικής φαντασίας, ξεκινώντας το 2009 με την πρώτη από τις πολλές εμφανίσεις ως Nyota Uhura στη σειρά ταινιών Star Trek και την πρώτη της εμφάνιση ως Neytiri στη σειρά ταινιών Avatar. Έχει παίξει επίσης το ρόλο της Gamora στο Marvel Cinematic Universe, ξεκινώντας από τους Φύλακες του Γαλαξία (2014). Λόγω των εμφανίσεών της σε πολλές εμπορικές ταινίες, η Σαλντάνα είναι η δεύτερη εμπορικότερη γυναίκα ηθοποίος. Οι ταινίες της έχουν συγκεντρώσει περισσότερα από 11 δισεκατομμύρια δολάρια παγκοσμίως.

Παραπομπές 

Αμερικανίδες ηθοποιοί
Λαιτισιά ντ'Αρανμπέρ

Η Λαιτισιά, γαλλ. Laetitia d'Arenberg (γενν. 2 Σεπτεμβρίου 1941) από τον Οίκο ντ'Αραμπέρ είναι μία Γαλλο-Ουρουγουανή επιχειρηματίας, κόρη του κόμη του Μπελζάνς και σύζυγος του τιτουλάριου μεγάλου δούκα της Τοσκάνης.

Βιογραφία
Είναι κόρη του Ερρίκου μαρκησίου του Μπελζάνς (Belzunce) και της Μαρίας-Τερέζας ντε λα Ποέζ ντ'Αραμπύρ. Γεννήθηκε στη Μπρουμμάνα του Λιβάνου. Ο πατέρας της ήταν αξιωματικός στους Μαροκινούς Ακροβολιστές (Tirailleurs) και σκοτώθηκε πολεμώντας για τη Γαλλία στη μάχη του Μόντε Κασίνο το 1944. Η οικογένειά του ανήκει στους παλαιούς ευγενείς της Γαλλίας και προέρχεται από την Κάτω Ναβάρρα, όπου είχαν την κυριότητα του Μπελζάνς κοντά στο Μπαγιόν· ο Οίκος του ήταν αξιοσημείωτος από τον 12ο αι. και τιμήθηκε με τις Τιμές της Αυλής (δηλ. να παρουσιάζονται ενώπιον του βασιλιά) στο Παρίσι το 1739.

Οικογένεια
Παντρεύτηκε το 1965 τον Λεοπόλδο-Φραγκίσκο των Αψβούργων-Λωρραίνης τιτουλάριο αρχιδούκα της Αυστρίας & μεγάλο δούκα της Τοσκάνης και έχει τέκνα:
 Σιγισμούνδος γενν. 1966, τιτουλάριος αρχιδούκας της Αυστρίας και μέγας δούκας της Τοσκάνης.
 Γκούντραμ-Μαρία γενν. 1967, αρχιδούκας της Αυστρίας.

Πηγές
  Genealogisches Handbuch des Adels, Fürstliche Häuser XVI. "Haus Österreich". C.A. Starke Verlag, 2001, p.103. ISBN 3-7980-0824-8.
 Enache, Nicolas. La Descendance de Marie-Therese de Habsburg, Reine de Hongrie et de Bohême. ICC, Paris, 1996. pp. 121, 131. in French.
 de Badts de Cugnac, Chantal. Coutant de Saisseval, Guy. Le Petit Gotha. Nouvelle Imprimerie Laballery, Paris 2002, p. 702 (French) ISBN 2-9507974-3-1

Παραπομπές
Ελεονώρα, αρχιδούκισσα της Αυστρίας

Η Ελεονώρα (γερμ. Eleonora von Habsburg-Lothringen, prinzessin von Österreich-Teschen, 28 Νοεμβρίου 1886 - 26 Μαΐου 1974) από τον Οίκο των Αψβούργων-Λωρραίνης ήταν κόρη του Αρχιδούκα της Αυστρίας-Τέσσεν και με τον γάμο της έγινε Κα φον Κλος.

Βιογραφία
Η Ελεονώρα Μαρία Ιμμακουλάτα Χριστίνα Ιωσηφίνα ήταν η πρώτη κόρη του Καρόλου Στεφάνου, Αρχιδούκα της Αυστρίας-Τέσσεν, και της Μαρίας Θηρεσίας των Αψβούργων-Λωρραίνης, κόρης του Καρόλου Σαλβαδόρ, Αρχιδούκα της Αυστρίας-Τοσκάνης.

Οικογένεια
Παντρεύτηκε το 1913 τον Αλφόνσο φον Κλος και είχε τέκνα:
 Αλβέρτος 1913-1963, νυμφεύτηκε την Έρικα Κάιζερ.
 Κάρολος 1915-1939.
 Ράινερ 1916-1991, νυμφεύτηκε την Κορνέλια Σούτε.
 Ερνέστος 1919-2017, νυμφεύτηκε τη Ρίξτ Χάρτινγκ.
 Αλφόνσος γενν. 1920, νυμφεύτηκε την Τερέζια φον Κόρετ τσου Κόρεντο.
 Φρειδερίκος 1922-1943.
 Μαρία Θηρεσία γενν. 1925, παντρεύτηκε τον Βάλτερ Κάιζερ.
 Στέφανος γενν. 1933, νυμφεύτηκε την Ίνγκριτ Μοροκούττι.

Πηγές
 McIntosh David, The Unknown Habsburgs, Rovall Royal Books, 2000. ISBN 91-973978-0-6
 Snyder, Timothy, The Red Prince: The Secret Lives of A Habsburg Archduke. Basic Books, 2008. ISBN 978-0-465-00237-5

Παραπομπές 

Οίκος των Αψβούργων-Λωρραίνης
Πριγκίπισσες της Αυστρίας
Ρενάτα της Αυστρίας

Η Ρενάτα (γερμ. Renata von Habsburg-Lothringen, prinzessin von Österreich-Teschen, 2 Ιανουαρίου 1888 - 9 Δεκεμβρίου 1935) από τον Οίκο των Αψβούργων-Λωρραίνης ήταν κόρη του Αρχιδούκα της Αυστρίας-Τέσεν και με τον γάμο της έγινε Πριγκίπισσα Ραντζίβιου.

Βιογραφία
Η Ρενάτα Μαρία Καρολίνα Ραϊνερία Θηρεσία Φιλομένα Ντεζιντερία Μακαρία ήταν η δεύτερη κόρη του Καρόλου Στεφάνου της Αυστρίας-Τέσσεν και της Μαρίας Θηρεσίας των Αψβούργων-Λωρραίνης, κόρης του Καρόλου Σαλβαδόρ της Αυστρίας-Τοσκάνης.

Οικογένεια
Παντρεύτηκε το 1909 τον Ιερώνυμο Νικόλαο Ραντζίβιου, Πολωνό αριστοκράτη, γαιοκτήμονα στη Μπαλίτσε, και είχε τέκνα:
 Μαρία Τερέζα 1910-1973.
 Ντόμινικ Ράινερ 1911-1976, νυμφεύτηκε πρώτα την Ευγενία της Ελλάδας, κόρη του Γεωργίου, Ύπατου Αρμοστή της Κρήτης, και μετά τη Λίντια Λέισυ Μπλάντγκουντ.
 Κάρολ Τζερόμ 1912-2005, νυμφεύτηκε πρώτα τη Μαρία Λουίζα ντε Αλβέαρ υ Κουίνο και μετά τη Μαρία Τερέζα Σότο υ Αλδερέτε.
 Άλμπερτ 1914-1932.
 Ελεονόρ γενν. 1918, παντρεύτηκε πρώτα τον Κόμη Μπένεντικτ Τυσκιέβιτς, και μετά τον Ροζέρ ντε Φρουαντκούρ.
 Λεόν Τζερόμ 1922-1973.

Πηγές
 McIntosh David, The Unknown Habsburgs, Rovall Royal Books, 2000. ISBN 91-973978-0-6
 Snyder, Timothy, The Red Prince: The Secret Lives of A Habsburg Archduke. Basic Books, 2008. ISBN 978-0-465-00237-5

Παραπομπές 

Οίκος των Αψβούργων-Λωρραίνης
Πριγκίπισσες της Αυστρίας
Κριστίνα Ρίτσι

Η Κριστίνα Ρίτσι (Christina Ricci, γεννημένη στις 12 Φεβρουαρίου 1980)  είναι Αμερικανίδα ηθοποιός και παραγωγός. Η Ρίτσι είναι παραλήπτρια πολλών βραβείων. 

Η Ρίτσι έκανε το ντεμπούτο της σε ηλικία δέκα ετών στην ταινία Γοργόνες (1990), την οποία ακολούθησε ο ρόλος της Γουένστνεϊ Άνταμς στην οικογένεια Άνταμς (1991) και η συνέχεια της. Στις 17, μετακόμισε σε ρόλους που απευθύνονται σε ενήλικες με την ταινία Η παγοθύελλα (1997), που οδήγησε σε ρόλους σε ταινίες όπως Μπάφαλο '66, Με τον φακό του φωτογράφου και Το αντίθετο του σεξ (1998). Άλλες συμμετοχές περιλαμβάνουν τις ταινίες Φόβος και παράνοια στο Λας Βέγκας (1998), Η γενιά του πρόζακ (2001), Pumpkin (2002), Έρωτας και ... τίποτα άλλο (2003), Black Snake Moan (2006), Speed Racer (2008) και Στρουμφάκια 2 (2013).

Παρά το γεγονός ότι είναι γνωστή κυρίως για την δουλειά της σε ανεξάρτητες παραγωγές, η Ρίτσι εμφανίστηκε σε πολυάριθμες επιτυχίες στο box office - μέχρι σήμερα οι ταινίες της έχουν υπερβεί σε έσοδα τα 1,4 δισεκατομμύρια δολάρια ΗΠΑ.

Παραπομπές
The Mamas

Οι The Mamas είναι σουηδικό σόουλ και γκόσπελ γκρουπ. Θα εκπροσωπήσουν τη Σουηδία στον Διαγωνισμό Τραγουδιού της Eurovision 2020 με το τραγούδι "Move".

Καριέρα
Η ομάδα αποτελείται από την Ashley Haynes (γεννήθηκε στις 19 Ιανουαρίου 1987 στην Ουάσινγκτον), τη Loulou Lamotte (γεννήθηκε στις 16 Απριλίου 1981 στο Μάλμε) και τη Dinah Yonas Manna (γεννήθηκε στις 5 Σεπτεμβρίου 1981 στη Στοκχόλμη). Το ιδρυτικό μέλος, η Paris Renita, έφυγε από την ομάδα το 2019.

Με 4 μέλη, η ομάδα παρείχε υποστηρικτικά φωνητικά για την συμμετοχή του John Lundvik, "Too Late For Love" στο Melodifestivalen 2019. Οι Lundvik και The Mamas κέρδισαν τον διαγωνισμό και εκπροσώπησαν τη Σουηδία στο διαγωνισμό τραγουδιού της Eurovision 2019 που πραγματοποιήθηκε στο Τελ Αβίβ του Ισραήλ. Η συμμετοχή τερμάτισε 5η στο μεγάλο τελικό στις 18 Μαΐου 2019.

Στα τέλη του 2019, ανακοινώθηκε ότι οι Mamas (χωρίς την Paris Renita) θα επέστρεφαν στο Melodifestivalen, αυτή τη φορά με τη δική τους καταχώρηση, το "Move". Συμμετείχαν την 1η Φεβρουαρίου 2020 στο Linköping και προκρίθηκαν απευθείας στον τελικό που έλαβε χώρα στις 7 Μαρτίου 2020 στο Friends Arena της Στοκχόλμης. 

Οι Mamas κέρδισαν το Melodifestivalen 2020 με συνολικά 137 πόντους, που σημαίνει ότι θα εκπροσωπήσουν τη Σουηδία στο διαγωνισμό τραγουδιού της Eurovision 2020 που θα γίνει στο Ρότερνταμ της Ολλανδίας.

Δισκογραφία

Σίνγκλ
 "Move"

Παραπομπές

Διαγωνισμός Τραγουδιού Eurovision 2020
Καρολίνα Μαρία της Αυστρίας

Η Καρολίνα Μαρία (γερμ. Karoline Marie von Habsburg-Lothringen, prinzessin von Österreich-Toskana, 5 Σεπτεμβρίου 1869 - 12 Μαΐου 1945) από τον Οίκο των Αψβούργων-Λωρραίνης ήταν κόρη του Αρχιδούκα της Αυστρίας-Τοσκάνης και με τον γάμο της έγινε πριγκίπισσα της Σαξονίας-Κόμπουργκ & Γκότα.

Βιογραφία
Η Καρολίνα Μαρία Ιμμακουλάτα Ιωσηφίνα Φερδινάνδη Θηρεσία Λεοπολδίνα Αντωνία Φραγκίσκη Ισαβέλλα Λουίζα Ιανουαρία Χριστίνα Βενεδίκτη Λαυρεντία Ιουστινιανή ήταν η δεύτερη κόρη του Καρόλου Σαλβατόρ, Αρχιδούκα της Αυστρίας & Πρίγκιπα της Τοσκάνης, και της Μαρίας Ιμμακουλάτας των Βουρβόνων-Δύο Σικελιών, κόρης του Φερδινάνδου Β΄ των Δύο Σικελιών.

Οικογένεια
Παντρεύτηκε το 1894 τον Αύγουστο Λεοπόλδο της Σαξονίας-Κόμπουργκ & Γκότα και είχε τέκνα:
 Αύγουστος Κλήμης 1895-1908.
Κλημεντίνη Μαρία 1897-1975, παντρεύτηκε τον Έντουαρντ φον Χέλλερ.
 Μαρία Καρολίνα 1899-1941, ήταν διανοητικά ανάπηρη σε ίδρυμα. Οι Ναζί, ως μέρος της πολιτικής ευθανασίας, συγκέντρωσαν τους ασθενείς σε στρατόπεδο στο Ανάκτορο Χάρταϊμ και τους έβαλαν σε θάλαμο αερίων.
 Ράινερ 1900-1945, Πρίγκιπας της Σαξονίας-Κόμπουργκ & Γκότα.
 Φίλιππος 1901-1985, Πρίγκιπας της Σαξονίας-Κόμπουργκ & Γκότα.
 Θηρεσία Χριστίνα 1902-1990, παντρεύτηκε τον Λάμοραλ φον Τάξις ντι Μπορντόνια ε Βαλνίγκρα.
 Λεοπολδίνα Λευκή 1905-1978.
 Ερνέστος Φραγκίσκος 1907-1978, έκανε μοργανατικό γάμο και έτσι έχασε τον τίτλο του.

Πηγές
 Darryl Lundy (10 May 2003). "Karoline Marie Immaculee Erzherzogin von Österreich". ThePeerage.com. Retrieved 2008-11-28.
 Paul Theroff. "TUSCANY". Paul Theroff's Royal Genealogy Site. Retrieved 2008-11-28.

Παραπομπές 

Οίκος των Αψβούργων-Λωρραίνης
Πριγκίπισσες της Αυστρίας
Πριγκίπισσες της Σαξονίας-Κόμπουργκ & Γκότα
Πράσινο παγώνι

Το πράσινο παγώνι (Pavo muticus) είναι είδος παγωνιού που απαντά στην νότια Ασία. Έχει το όνομα «παγώνι της Ιάβας» αλλά αυτός ο όρος περιγράφει τους πληθυσμούς παγωνιών σε αυτό το νησί. Είναι ο πιο κοντινός συγγενής με το μπλε παγώνι, το οποίο ζει στην Ινδία.

Περιγραφή
Σε αντίθεση με το ινδικό, τα φύλα του πράσινου παγωνιού είναι αρκετά παρόμοια στην εμφάνιση, ειδικά στην άγρια φύση. Και τα δύο φύλα έχουν μακρά επικάλυψη ουράς που καλύπτουν την πραγματική ουρά από κάτω. Στο αρσενικό, αυτό εκτείνεται μέχρι 2 μ. και είναι διακοσμημένο, ενώ στο θηλυκό, τα καλύμματα είναι πράσινα και πολύ μικρότερα, καλύπτοντας μόνο την ουρά. Έξω από την εποχή της αναπαραγωγής, ωστόσο, το τραίνο του αρσενικού είναι αμαυρωμένο και η διάκριση μεταξύ των φύλων μπορεί να είναι δύσκολη αν δεν παρατηρηθούν από κοντά. Τα φτερά του αυχένα και του στήθους και των δύο φύλων είναι πράσινο ιριδίζοντα και μοιάζουν με κλίμακες. Στο αρσενικό, η ωμοπλάτη, το διάμεσο και τα μεγαλύτερα καλύμματα πτερυγίων είναι μπλε, ενώ τα μικρότερα καλύμματα είναι πράσινα και σχηματίζουν ένα τρίγωνο από φουσκωτά φτερά στον ώμο όταν κλείνει η πτέρυγα.

Φασιανίδες
HIP 65426 b

O HIP 65426 b είναι εξωπλανήτης τύπου καυτού Δία, σε τροχιά γύρω από το άστρο HIP 65426. Ανακαλύφθηκε στις 6 Ιουλίου 2017 από το Ινστιτούτο Μελέτης της Αστρονομίας Μαξ Πλανκ, χρησιμοποιώντας το όργανο Spectro-Polarimetric High-Contrast Exoplanet Research (SPHERE) που ανήκει στο Ευρωπαϊκό Νότιο Αστεροσκοπείο.  Απέχει 385 έτη φωτός από τη Γη.  Είναι ο πρώτος πλανήτης που ανακαλύφθηκε από το όργανο SPHERE του ESO.  

Το αστέρι γύρω από το οποίο ο HIP 65426b  βρίσκεται σε τροχιά, ανήκει στον αστερισμό του Κενταύρου. Είναι περίπου ηλικίας 14 εκατομμυρίων ετών και αναμενόταν να έχει ακόμα δίσκο συντριμμιών. Ωστόσο, δεν έχει δίσκο συντριμμιών, παρά το νεαρό της ηλικίας του,   με αποτέλεσμα να μην ακολουθεί τα σημερινά πρότυπα για το σχηματισμό των πλανητών. Απέχει περίπου 92 αστρονομικές μονάδες από το γονικό αστέρι του, έχοντας πιθανώς μια ατμόσφαιρα από σκόνη.  Ανακαλύφθηκε ως μέρος του προγράμματος SHINE, το οποίο έχει ως στόχο να βρει πλανητικά συστήματα γύρω στα 600 νέα αστέρια.

Αναφορές 

Κένταυρος (αστερισμός)
Καυτοί Δίες
Γιγάντιοι πλανήτες
Ελισάβετ Φραγκίσκη της Αυστρίας (1892-1930)

Η Ελισάβετ Φραγκίσκη (γερμ. Elisabet-Franziska von Habsburg-Lothringen, prinzessin von Österreich-Toskana,27 Ιανουαρίου 1892 - 29 Ιανουαρίου 1930) από τον Οίκο των Αψβούργων-Λωρραίνης ήταν κόρη του Αρχιδούκα της Αυστρίας-Τοσκάνης και με τον γάμο της έγινε Κόμισσα του Βάλντμπουργκ φον Τσάιλ ουντ Χόενεμς.

Βιογραφία
Η Ελισάβετ Φραγκίσκη Μαρία Καρολίνα Ιγνατία ήταν η πρώτη κόρη του Φραγκίσκου Σαλβαδόρ, Αρχιδούκα της Αυστρίας-Τοσκάνης, και της Μαρίας Βαλερίας των Αψβούργων-Λωρραίνης, κόρης του Φραγκίσκου Ιωσήφ, Αυτοκράτορα της Αυστρίας.

Γεννήθηκε στη Βιέννη. Ερωτεύτηκε τον παιδαγωγό των αδελφών της και ο γάμος τους έγινε στο Νίντερβαλσεε.

Οικογένεια
Παντρεύτηκε το 1911 τον Γεώργιο, Κόμη του Βάλντμπουργκ φον Τσάιλ ουντ Χόενεμς (1878-1955), και είχε τέκνα:
 Μαρία Βαλερία (1913-2011), παντρεύτηκε τον Γεώργιο, Αρχιδούκα της Αυστρίας-Τοσκάνης (1905-1952), γιο του Πέτρου Φερδινάνδου, Αρχιδούκα της Αυστρίας & Πρίγκιπα της Τοσκάνης.

Πηγές
 "Archduchess Weds Tutor. Emperor Francis Joseph Said to Have Helped the Love Affair". The New York Times. September 19, 1912. Retrieved 2010-08-22. The marriage of the Archduchess Elizabeth Franziska, daughter of the Archduke Francis Salvator, to Count George von Waldburg at Vienna to-day added another romance to the many in the records of the house of Hapsburg.

Παραπομπές 

Οίκος των Αψβούργων-Λωρραίνης
Πριγκίπισσες της Αυστρίας
Άννα Νετρέμπκο

Η Άννα Γιούρεβνα Νετρέμπκο (ρωσικά: Анна Юрьевна Нетребко, 18 Σεπτεμβρίου 1971) είναι Ρωσο-Αυστριακή σοπράνο της όπερας. Ιδιαίτερα γνωστή είναι για τις ερμηνείες της στο Don Giovanni, του Μότσαρτ και στη Λα Τραβιάτα, του Βέρντι, γνωστή είναι επίσης για τις κολορατούρες της. Στη συνέχεια της καριέρα της, ερμήνευσε και πιο "σκληρούς" ρόλους του 19ου αιώνα όπως στο  Il trovatore και το Macbeth. Από τα μέσα της δεκαετίας του 2010, έχει στραφεί περισσότερο στο ρεπερτόριο του βερισμού. Τέλος, την παγκόσμια δημοτικότητά της την εξέλαβε το 2002, όταν ερμήνευσε στο Φεστιβάλ του Σάλτσμπουργκ. Είχε επίσης ερμηνεύσει και τον ύμνο των Ολυμπιακών Αγώνων της Ρωσίας, και επίσης συμμετείχε σε εκδηλώσεις της έναρξης και τέλους του Μουντιάλ του 2018.

Γεννήθηκε στο Κρασνοντάρ, έχοντας κοζακικές ρίζες. Σπούδασε στο Ωδείο της Αγίας Πετρούπολης και αργότερα εργάστηκε στο Θέατρο Μαρίινσκι. Εκείνη την περίοδο, συνεργάστηκε με τον Βαλέρι Γκέργκιεφ, ο οποίος έγινε και ο μέντοράς της. Με τη συνεισφορά του, σε ηλικία 22 ετών, η Νετρέμπκο, κάνει το ντεμπούτο της σε όπερα, στο έργο Οι Γάμοι του Φίγκαρο. Τη δεκαετία του 1990, ταξίδεψε και στις Ηνωμένες Πολιτείες. Το 2002 δε, έκανε και το ντεμπούτο της στη Μητροπολιτική Όπερα της Νέας Υόρκης.  Κατά αυτήν τη δεκαετία, εμφανίστηκε σχεδόν σε όλες τις σπουδαίες αίθουσες όπερας (όπως Όπερα Λος Άντζελες, Όπερα της Βαστίλης κ.ά.), ερμηνεύοντας κλασικά έργα του παγκόσμιου ρεπερτορίου. Το 2001, συμμετείχε και στην ταινία The Princess Diaries 2: Royal Engagement, ερμηνεύοντας τον εαυτό της. 

Το 2006, η Νετρέμπκο έλαβε την Αυστριακή υπηκοότητα. Σύμφωνα με τα λεγόμενα της τότε, θα διέμενε στην Αυστρία, για αυτό και τη ζήτησε, θέλοντας να αποφεύγει να βγάζει και βίζα κάθε φορά που επισκέπτεται τη χώρα για δουλειά. Η Νετρέμπκο τέλη του 1990 σύναψε σχέσεις με τον βαρύτονο Σιμόνε Αλμπεργκίνι, χωρίζοντας λίγο καιρό αργότερα. Κατόπιν, συνάπτει σχέσεις με τον Έρβιν Σροτ, που μαζί του αποκτά κι ένα παιδί, το οποίο διαγνώστηκε με αυτισμό. Το 2015, παντρεύεται για πρώτη της φορά, τον Αζέρο τενόρο Γιουσίφ Εϋβάζοβ. Κατά τη διάρκεια της καριέρας της έχει λάβει αρκετές τιμές και βραβεύσεις. Ενώ, συνεργάζεται επίσης και με τη δισκογραφική Deutsche Grammophon.

Παραπομπές

Εξωτερικοί σύνδεσμοι 

 
 Reviews, articles, photos and future schedules for Anna Netrebko from The Opera Critic
 Profile of Netrebko, The New York Times
 Interview with Anna Netrebko on Opera Lively
 
 Interview with Anna Netrebko, Stephen Costello, Peter Gelb on Anna Bolena, Charlie Rose, 10 October 2011

Ρωσίδες τραγουδίστριες
Τραγουδιστές όπερας
Αυστριακοί τραγουδιστές όπερας
__ΜΕΠΠ__
Πάνος Ιωαννίδης

Ο Πάνος Ιωαννίδης (Αθήνα, 30 Δεκεμβρίου 1975) είναι Έλληνας μάγειρας και τηλεοπτική προσωπικότητα.

Ομιλούμε ες γλώσσες Ελληνικά, αγγλικά, ιταλικά

Βιογραφικό

Μαγειρική 

Γεννήθηκε και μεγάλωσε στην Αθήνα ενώ έχει ζήσει και στη Θεσσαλονίκη και την Ιταλία. Η οικογένειά του κατάγεται από την Κωνσταντινούπολη. Σε ηλικία 18 ετών ξεκίνησε τις σπουδές του στο αντικείμενο της μαγειρικής σε σχολή της Θεσσαλονίκης ενώ αργότερα εγκαταστάθηκε στην Ιταλία όπου έκανε μεταπτυχιακές σπουδές.

Ξεκίνησε την καριέρα του ως σεφ στα μέσα της δεκαετίας του 1990 έχοντας δουλέψει σε διάφορα εστιατόρια στο Μιλάνο και τη Σαρδηνία. Το 1999, επέστρεψε στην Ελλάδα, ξεκινώντας να εργάζεται στη Βασιλική Πρεσβεία της Δανίας μέχρι και το 2014. Το 2007 απέκτησε bachelor στο restaurant management, στο marketing και το βιομηχανικό σχεδιασμό έρευνας και ανάπτυξης νέων προϊόντων. Παράλληλα με την παρουσία του στην Πρεσβεία υπήρξε καθηγητής σε μαγειρικές σχολές για 9 χρόνια ενώ συνεργάστηκε με ελληνικούς εκδοτικούς οίκους ως food stylist σε περιοδικά γαστρονομίας.

Το 2019 άνοιξε το ιταλικό εστιατόριο Ovio στο κέντρο της Αθήνας. Το 2020 κυκλοφόρησε το πρώτο του βιβλίο μαγειρικής, με τίτλο Risotti, από τις εκδόσεις Πατάκη. Το 2020, μαζί με τους σεφ Γιάννη Μαρκαδάκη και ο Δημήτρη Κοντόπουλο, δημιούργησε το Stellar, ένα pop-up θερινό σινεμά που πρόβαλλε ταινίες σε συνδυασμό με φαγητό.

Τηλεόραση και άλλες Εκπομπές 
Το 2010 δήλωσε συμμετοχή στον τηλεοπτικό διαγωνισμό μαγειρικής για επαγγελματίες chef «Top Chef» που προβλήθηκε από τον ANT1 τη σεζόν 2010-2011. Αποχώρησε οικειοθελώς σχετικά νωρίς για να συνεχίσει τις δουλειές του εκτός του τηλεοπτικού προγράμματος.

Την άνοιξη του 2017, όταν έγινε γνωστή η επιστροφή του τηλεοπτικού προγράμματος «MasterChef Greece» στην ελληνική τηλεόραση μέσω του Star Channel, ανακοινώθηκε πως έχει μία από τις τρεις θέσεις της κριτικής επιτροπής με τις άλλες δύο να συμπληρώνουν ο Σωτήρης Κοντιζάς και ο Δημήτρης Σκαρμούτσος (που έπειτα αντικαταστάθηκε απο τον Λεωνίδα Κουτσόπουλο). Η παρουσία του στην εκπομπή τον έκανε αναγνωρίσιμο στο ευρύ κοινό. Παραμένει στην κριτική επιτροπή του «MasterChef» από τον Μάιο του 2017 μέχρι σήμερα, για πέμπτη συνεχόμενη σεζόν.

Από το 2019, παρουσιάζει την διαδικτυακή εκπομπή μαγειρικής Master Class στο YouTube.

Παραπομπές 

Έλληνες μάγειρες
Σεφ
Έλληνες παρουσιαστές
Έλληνες τηλεπαρουσιαστές
Τηλεοπτικές προσωπικότητες
Βάτσουαφ Στάχιεβιτς

Ο Βάτσουαφ Θεόφιλος Στάχιεβιτς () ήταν Πολωνός συγγραφέας, γεωλόγος, στρατιωτικός διοικητής και στρατηγός του Πολωνικού Στρατού.Αδερφός του ιστορικού, συγγραφέα και στρατηγού Ιουλιανού Στάχιεβιτς, ήταν ο Αρχηγός του Γενικού Επιτελείου του πολωνικού στρατού κατά τη διάρκεια της γερμανικής εισβολής στην Πολωνία. 

Γεννήθηκε στη Λεμβέργη της Αυστροουγγαρίας (σημερινό Λβιβ της Ουκρανίας) και πέθανε στο Μόντρεαλ του Καναδά. 

Ένας από τους πιο ελπιδοφόρους αξιωματικούς του πολωνικού στρατού, ο Στάχιεβιτς ήταν συντάκτης διαφόρων στρατιωτικών σχεδίων, μεταξύ των οποίων το σχέδιο Zachód (Σχέδιο Δύση), το πολωνικό σχέδιο επιχειρήσεων σε περίπτωση πολέμου με τη Ναζιστική Γερμανία και το σχέδιο Wschód (Σχέδιο Ανατολή), ένα παρόμοιο σχέδιο σε περίπτωση πολέμου κατά της Σοβιετικής Ένωσης.

Παραπομπές 

Αποδέκτες του Χρυσού Σταυρού της Αξίας (Πολωνία)
Απόφοιτοι του Πανεπιστημίου του Λβιβ
Το Θαύμα της Θάλασσας των Σαργασσών

Το Θαύμα της Θάλασσας των Σαργασσών είναι ελληνική ταινία θρίλερ και δράματος του 2019, με στοιχεία τρόμου και υπερρεαλισμού σε σκηνοθεσία του Σύλλα Τζουμέρκα. Αφηγείται την ιστορία δύο γυναικών, μιας αστυνομικού και μιας εργαζόμενης σε εκτροφείο χελιών, των οποίων οι μοναχικές ζωές διασταυρώνονται όταν ξεσπά ένας κύκλος βίας στο Μεσολόγγι, όπου ζουν. Πρωταγωνιστούν η Αγγελική Παπούλια, η Γιούλα Μπουντάλη και ο Χρήστος Πασσαλής. Στην παραγωγή συμμετέχουν επίσης Γερμανία, Ολλανδία και Σουηδία.

Είναι η τρίτη ταινία του Τζουμέρκα μετά τη Χώρα προέλευσης (2010) και την Έκρηξη (2014). Η ταινία έκανε την παγκόσμια πρεμιέρα της στο τμήμα Πανόραμα της 69ης Μπερλινάλε. Στα βραβεία Ίρις 2020 της Ελληνικής Ακαδημίας Κινηματογράφου η ταινία κέρδισε 2 βραβεία, το βραβείο καλύτερης σκηνοθεσίας για τον Σύλλα Τζουμέρκα και το βραβείο Α΄ γυναικείου ρόλου για την Αγγελική Παπούλια.

Κατάλογος ηθοποιών 

 Αγγελική Παπούλια ως Ελισάβετ
 Γιούλα Μπουντάλη ως Ρίτα
 Χρήστος Πασσαλής ως Μανώλης
 Αργύρης Ξάφης ως Βασίλης
 Λαέρτης Μαλκότσης ως Ανδρέας
 Θανάσης Δόβρης ως Μιχάλης
 Μαρία Φιλίνη ως Άξελ
 Μιχάλης Κίμωνας ως Βαγγέλης
 Κρίστιαν Κουλμπίντα ως Δημήτρης, γιος της Ελισάβετ
 Λαέρτης Βασιλείου ως Γρηγόρης
 Μιχάλης Μαθιουδάκης ως Μήτσος
 Θάνος Τοκάκης ως Ιερέας και Χριστός
 Άλκηστις Πουλοπούλου ως Φαίη
 Κατερίνα Χέλμη ως μητέρα
 Ρωμανός Καλοκύρης ως νεαρός τρομοκράτης
 Αρετή Σειδαρίδου ως νεαρή φοιτήτρια
 Μαριάννα Μποζαντζόγλου ως Νεφέλη
 Νίκος Διότης ως Λάμπρος
 Βασίλης Σβίγος ως Αστυνομικός στην παραλία
 Έκτωρ Λιάτσος ως εργαζόμενος σε χελοτροφείο
 Γιώργος Τσεμπερόπουλος ως επικεφαλής της αστυνομίας
 Χάρης Αττώνης ως Ιάειρος
 Άννα Τζωρτζικιά ως Μαίρη
 Πέτρος Χυτήρης ως Ιωσήφ
 Άκυς Μητσούλης ως ντισκ τζόκεϊ

Παραπομπές 

Ελληνικές ταινίες
Ελληνόφωνες ταινίες
Ταινίες γυρισμένες στην Ελλάδα
Ταινίες του 2019
Χαλικούνας Κέρκυρας

Ο Χαλικούνας είναι παραθαλάσσιο χωριό της Κέρκυρας σε υψόμετρο 28 μέτρα.

Γεωγραφία - Αξιοθέατα 
Ο Χαλικούνας βρίσκεται στο νότιο και δυτικό τμήμα του νησιού σε απόσταση 31 χλμ. Ν.-ΝΔ. της πόλης της Κέρκυρας (μέσω Πέραμα και Μεσγγή) και 7 χλμ. Ν. από τον Άγιο Ματθαίο του οποίου παλιότερα αποτελούσε παραθαλάσσιο οικισμό. Είναι κτισμένος στα δυτικά παράλια της Κέρκυρας και δίπλα στον υγροβιότοπο της λιμνοθάλασσας Κορισσίων, η οποία αποτελεί τον σημαντικότερο υγροβιότοπο ολόκληρου του νησιού και είναι προστατευόμενη περιοχή Natura 2000.Το χωριό είναι γνωστό για την παραλία Χαλικούνα η οποία είναι μια στενή λωρίδας γης και αμμουδιά μήκους περίπου 3 χιλιομέτρων και η οποία χωρίζει τη λίμνη και τη θάλασσα.

Διοικητικά 
Ως ξεχωριστός οικισμός αναφέρεται επίσημα το 2001 να απογράφεται στο Τοπικό Διαμέρισμα Αγίου Ματθαίου του δήμου Μελιτειέων. Σύμφωνα με το σχέδιο Καλλικράτης μαζί με τον Άγιο Ματθαίο και  τη Σκάλα αποτελούν τη δημοτική κοινότητα Αγίου Ματθαίου που ανήκει στη δημοτική ενότητα Μελιτειέων του δήμου Νότιας Κέρκυρας και σύμφωνα με την απογραφή 2011 έχει πληθυσμό 81 κατοίκους.

Παραπομπές 

Χωριά της Κέρκυρας